b'\n_START_ARTICLE_\nSorgenfri (Trondheim)\n_START_PARAGRAPH_\nSorgenfri er et omr\xc3\xa5de i Trondheim mellom Tempe (Val\xc3\xb8yvegen) i nord og Sluppen (Bratsbergvegen) i s\xc3\xb8r. Tidligere var Sorgenfri en eiendom ved Holtermanns veg, og omr\xc3\xa5det er i dag oppkalt etter denne eiendommen. I 1864 ble Trondhjem\xe2\x80\x93St\xc3\xb8renbanen lagt over omr\xc3\xa5det. Jernbanen ble omlagt i 1884, og den gamle jernbanetraseen ble brukt som vei inn mot Trondheim sentrum. I l\xc3\xb8pet av 60-tallet ble Sorgenfri et industriomr\xc3\xa5de, og i dag har omr\xc3\xa5det noe lettere industri, forretninger og verksteder. Sorgenfri bussdepot ligger ogs\xc3\xa5 her._NEWLINE_Sorgenfri gressbane (1922\xe2\x80\x931940) var landets sjette gressbane og var Trondheims hovedarena for fotball. Cupfinalene i 1924 og 1934 ble spilt her.'